Document ID: 31990R0903

*****
ΚΑΝΟΝΙΣΜΟΣ (ΕΟΚ) αριθ. 903/90 ΤΗΣ ΕΠΙΤΡΟΠΗΣ
της 9ης Απριλίου 1990
για τη θέσπιση των λεπτομερειών εφαρμογής του καθεστώτος που εφαρμόζεται κατά την εισαγωγή ορισμένων προϊόντων που υπάγονται στον τομέα του κρέατος πουλερικών καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ ή των υπερποντίων χωρών και εδαφών (1), και ιδίως το άρθρο 27,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση της αγοράς στον τομέα του κρέατος πουλερικών (2), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (3), και ιδίως το άρθρο 15,
Εκτιμώντας:
ότι ο κανονισμός (ΕΟΚ) αριθ. 715/90 καθιέρωσε, μεταξύ άλλων, ένα σύστημα μείωσης των εισφορών κατά την εισαγωγή ορισμένων προϊόντων του τομέα του κρέατος πουλερικών εντός των ορίων ποσοστώσεων· ότι είναι αναγκαίο να θεσπιστούν οι λεπτομέρειες εφαρμογής γι' αυτόν τον κανονισμό όσον αφορά τα προϊόντα που υπάγονται στον τομέα του κρέατος πουλερικών για να επιτραπεί η διαχείριση των εν λόγω ποσοστώσεων· ότι οι λεπτομέρειες αυτές είναι είτε συμπληρωματικές είτε παρεκκλιτικές από τις διατάξεις του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΟΚ) αριθ. 1903/89 (5)·
ότι για να εξασφαλιστεί η ορθή διαχείριση των ποσοστώσεων πρέπει, αφενός, να συνδυαστεί η αίτηση πιστοποιητικού εισαγωγής με τη σύσταση εγγύησης και, αφετέρου, να καθοριστούν ορισμένοι όροι όσον αφορά τους αιτούντες· ότι πρέπει επίσης να προβλεφθεί η κλιμάκωση του όγκου των ποσοστώσεων κατά τη διάρκεια του έτους καθώς και η διάρκεια της περιόδου ισχύος των πιστοποιητικών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε εισαγωγή στην Κοινότητα των προϊόντων που υπάγονται στους κωδικούς ΣΟ 0207, 1602 31, 1602 39 και πραγματοποιείται στο πλαίσιο του κανονισμού (ΕΟΚ) αριθ. 715/90 υπόκειται στην προσκόμιση πιστοποιητικού εισαγωγής.
Τα πιστοποιητικά εκδίδονται με τους όρους που καθορίζονται στον παρόντα κανονισμό και εντός των ορίων των ποσοστώσεων που καθορίζονται από τον κανονισμό (ΕΟΚ) αριθ. 715/90.
Άρθρο 2
1. Ο όγκος των ποσοστώσεων που υπάγονται στους κωδικούς ΣΟ 0207, 1602 31 και 1602 39 κατανέμεται κατά τη διάρκεια του έτου ως εξής:
- 25 % κατά τη διάρκεια της περιόδου από 1ης Ιανουαρίου μέχρι 31 Μαρτίου,
- 25 % κατά τη διάρκεια της περιόδου από 1ης Απριλίου μέχρι 30 Ιουνίου,
- 25 % κατά τη διάρκεια της περιόδου από 1ης Ιουλίου μέχρι 30 Σεπτεμβρίου,
- 25 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου.
2. Ωστόσο, για το έτος 1990, εφαρμόζεται η ακόλουθη κατανομή:
- 50 % κατά τη διάρκεια της περιόδου από 1ης Απριλίου μέχρι 30 Ιουνίου,
- 25 % κατά τη διάρκεια της περιόδου από 1ης Ιουλίου μέχρι 30 Σεπτεμβρίου,
- 25 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου,
Άρθρο 3
1. Για να επωφεληθεί του καθεστώτος εισαγωγής που προβλέπεται από τον κανονισμό (ΕΟΚ) αριθ. 715/90:
α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της προσκόμισης της αίτησης μπορεί να αποδείξει, προς ικανοποίηση των αρμοδίων αρχών των κρατών, ότι ασκεί από το τελευταίο δωδεκάμηνο δραστηριότητα στον τομέα του κρέατος πουλερικών·
β) η αίτηση πιστοποιητικού μπορεί να περιλαμβάνει μόνον τις ποσοστώσεις που προβλέπονται στο άρθρο 6 του κανονισμού (ΕΟΚ) αριθ. 715/90. Μπορεί επίσης να περιλαμβάνει πολλά προϊόντα που υπάγονται στους κωδι
κούς ΣΟ 0207 ή 1602 31 και 1602 39, προελεύσεως ενός μόνο κράτους της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ). Στις περιπτώσεις αυτές, όλοι οι κωδικοί ΣΟ αναφέρονται στη θέση 16 και η ονομασία τους αναγράφεται στη θέση 15·
γ) η αίτηση πιστοποιητικού πρέπει να αφορά κατά κατώτατο όριο 1 τόνο και κατ' ανώτατο όριο 25 % της διαθέσιμης ποσότητας για την ποσόστωση και για το τρίμηνο για το οποίο έχει υποβληθεί η αίτηση πιστοποιητικού·
δ) η αίτηση πιστοποιητικού και το πιστοποιητικό περιλαμβάνουν, στη θέση 7, την ένδειξη της χώρας προελεύσεως· το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα·
ε) η αίτηση πιστοποιητικού και το πιστοποιητικό περιλαμβάνουν στο χώρο «σημειώσεις» και στη θέση 24 αντιστοίχως μία από τις ακόλουθες ενδείξεις:
- Exaccion reguladora reducida en un 50 %, Producto ACP/PTUM - Reglamento (CEE) no 903/90,
- Nedsaettelse af importafgiften med 50 %, AVS/OLT-Varer - forordning (EOEF) nr. 903/90,
- Verminderung der Abschoepfung um 50 %, AKP/UELG-Erzeugnis - Verordnung (EWG) Nr. 903/90,
- Μειωμένη εισφορά κατά 50 %, προϊόν ΑΚΕ/ΥΧΕ - κανονισμός (ΕΟΚ) αριθ. 903/90,
- Levy reduced by 50 %, ACP/OCT-Product - Regulation (EEC) No 903/90,
- Prelevement reduit de 50 %, Produit ACP/PTOM - reglement (CEE) no 903/90,
- Prelievo ridotto del 50 %, Prodotto ACP/PTOM - regolamento (CEE) n. 903/90,
- Heffing verminderd met 50 %, ACS/LGO-Produkt - Verordening (EEG) nr. 903/90,
- Direito nivelador reduzido de 50 %, Produto ACP/PTU - Regulamento (CEE) n o 903/90.
Άρθρο 4
1. Οι αιτήσεις των πιστοποιητικών μπορούν να υποβληθούν μόνον κατά το πρώτο δεκαήμερο κάθε τριμήνου.
2. Οι αιτήσεις των πιστοποιητικών γίνονται αποδεκτές εφόσον ο αιτών δηλώνει, εγγράφως, ότι για το τρέχον τρίμηνο δεν υπέβαλε και αναλαμβάνει την υποχρέωση να μην υποβάλλει άλλες αιτήσεις όσον αφορά προϊόντα της ίδιας ποσόστωσης στο κράτος μέλος στο οποίο έχει υποβληθεί η αίτηση ούτε σε άλλα κράτη μέλη· σε περίπτωση υποβολής από τον ίδιο ενδιαφερόμενο αιτήσεων που αφορούν τα προϊόντα της ίδιας ποσόστωσης, δεν γίνονται αποδεκτές όλες οι αιτήσεις.
3. Τα κράτη μέλη ανακοινώνουν στην Επιτροπή, την τρίτη εργάσιμη μέρα μετά από εκείνη του τέλους της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στις ποσοστώσεις. Η ανακοίνωση αυτή περιλαμβάνει τον κατάλογο των αιτούντων, τον κώδικα του προϊόντος και τις ποσότητες που έχουν ζητηθεί ανά ποσόστωση καθώς και τις χώρες προελεύσεως. Όλες οι ανακοινώσεις, συμπεριλαμβανομένων και των ανακοινώσεων για τις οποίες δεν υπάρχουν αιτήσεις, πραγματοποιούνται με τηλετυπικό μήνυμα ή με τηλεφωτοαντιγραφή την αναφερόμενη εργάσιμη ημέρα.
4. Με την επιφύλαξη αποφάσεως αποδοχής των αιτήσεων από την Επιτροπή, τα πιστοποιητικά εκδίδονται την εικοστή πρώτη ημέρα κάθε τριμήνου.
5. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις που αναφέρονται στο άρθρο 3.
Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των ζητουμένων ποσοτήτων.
Εάν η συνολική ποσότητα που αποτελεί αντικείμενο των αιτήσεων είναι μικρότερη από τη διαθέσιμη ποσότητα, η Επιτροπή καθορίζει την υπόλοιπη ποσότητα η οποία προστίθεται στη διαθέσιμη ποσότητα του επομένου τριμήνου.
Άρθρο 5
Σε εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής είναι 90 ημέρες από την ημερομηνία της πραγματικής έκδοσής τους.
Ωστόσο, η διάρκεια ισχύος των πιστοποιητικών δεν μπορεί να υπερβαίνει την 31η Δεκεμβρίου του έτους έκδοσης.
Τα πιστοποιητικά εισαγωγής που χορηγήθηκαν με βάση τον παρόντα κανονισμό δεν μεταβιβάζονται.
Άρθρο 6
Οι αιτήσεις των πιστοποιητικών εισαγωγής συνοδεύονται από τη σύσταση εγγύησης ύψους 30 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.
Άρθρο 7
Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88.
Εντούτοις, κατά παρέκκλιση από το άρθρο 8 παράγραφος 4 του εν λόγω κανονισμού, η ποσότητα που εισάγεται στο πλαίσιο του κανονισμού (ΕΟΚ) αριθ. 715/90 δεν μπορεί να είναι μεγαλύτερη από εκείνη που εμφαίνεται στις θέσεις 17 και 18 του πιστοποιητικού εισαγωγής. Ο αριθμός 0 εγγράφεται για το σκοπό αυτό στη θέση 19 του εν λόγω πιστοποιητικού.
Άρθρο 8
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Μαρτίου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Απριλίου 1990.

Labels: 10
3
18
6